23. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 584 της 21 Αυγ./5 Σεπτ. 1975 (ΦΕΚ Α΄ 188) Περί του τρόπου και της διαδικασίας εξοφλήσεως των χρηματικών ενταλμάτων ή ετέρων τίτλων πληρωμής των Νομικών Προσώπων Δημοσίου Δικαίου και εισαγωγής και αποδόσεως των υπέρ του Δημοσίου και τρίτων κρατήσεων. Έχοντες υπ’ όψιν: α)Τας διατάξεις των παρ. 6 του άρθρου 20 και 6ε του άρθρου 13 του υπ’ αριθμ. 496/74 Ν.Δ/τος «περί Λογιστικού των Ν.Π.Δ.Δ.». β)Την υπ’ αριθμ. 550 από 10-7-1975 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: ΚΕΦΑΛΑΙΟΝ Α΄. Τρόπος και διαδικασία εξοφλήσεως των χρηματικών  ενταλμάτων ή άλλων τίτλων πληρωμής. Άρθρον 8. Η ισχύς του παρόντος, άρχεται από 1ης Ιανουαρίου 1976. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος. 25.Β.ε.23 Λογιστικό Ειδικών Ταμείων Ν.Π.Δ.Δ. Άρθρον 1. 1.Ο διαχειριστής του Ν.Π.Δ.Δ. άμα τη παραλαβή του, υπό της Οικονομικής Υπηρεσίας του Ν.Π.Δ.Δ., ή της κατά το άρθρον 14 του Ν.Δ. 496/74 Υπηρεσίας Εντελλομένων Εξόδων, εκδοθέντος χρηματικού εντάλματος ή ετέρου τίτλου πληρωμής, οφείλει, υπό προσωπικήν αυτού ευθύνην, να ενεργήση αμέσως τον έλεγχον αυτού, όσον αφορά το νόμιμον και έγκυρον της εντελλομένης δαπάνης, κατά τας κειμένας διατάξεις. Ειδικώτερον, ο υπό τούτου ενεργούμενος έλεγχος συνίσταται: α)Προκειμένου περί χρηματικών ενταλμάτων υποκειμένων εις τον προληπτικόν έλεγχον του Ελεγκτικού Συνεδρίου, εάν ταύτα φέρουν πάντα τα υπό των νόμων, διαταγμάτων, αποφάσεων και κανονισμών οριζόμενα εξωτερικά στοιχεία. β)Προκειμένου περί μη υποκειμένων εις τον προληπτικόν έλεγχον του Ελεγκτικού Συνεδρίου χρηματικών ενταλμάτων ή άλλων τίτλων πληρωμής, εάν ταύτα πληρούν τους εξωτερικούς τύπους γνησιότητος και εγκυρότητος, εάν είναι συνημμένα τα κατά νόμον δικαιολογητικά, και εάν εξεδόθησαν εντός των ορίων της χορηγηθείσης εις τον διατάκτην πιστώσεως ή της κατά νόμον παρασχεθείσης εις τον εκκαθαριστήν εξουσιοδοτήσεως. 2.Πάσαν τυχόν παρατηρηθησομένην έλλειψιν ή ανωμαλίαν ο διαχειριστής αναφέρει εις το εκδόσαν τον τίτλον πληρωμής όργανον το οποίον επιμελείται της τακτοποιήσεως αυτής κατά τας κειμένας διατάξεις. Εάν αι ελλείψεις ή ανωμαλίαι είναι τυπικαί, το ανωτέρω δε όργανον δεν κρίνει ταύτας ως ουσιώδεις και δυναμένας να δικαιολογήσουν την άρνησιν ή αναβολήν της πληρωμής, δύναται να διατάξη εγγράφως την υπ’ ευθύνη του εξόφλησιν των χρηματικών ενταλμάτων ή άλλων τίτλων πληρωμής. Το έγγραφον της αρνήσεως πληρωμής και η έγγραφος διαταγή του ως άνω οργάνου επισυνάπτονται, εν πρωτοτύπω, εις τον εξοφλούμενον τίτλον πληρωμής. Άρθρον 2. Άμα τω πέρατι του κατά το άρθρον 1 του παρόντος ελέγχου, τα ως άνω όργανα του Ν.Π.Δ.Δ. οφείλουν να ειδοποιήσουν εγγράφως τον δικαιούχον του τίτλου πληρωμής, ίνα προσέλθη εις το Ν.Π.Δ.Δ. προς εξόφλησιν τούτου αυτοπροσώπως, ή δια του νομίμως εξουσιοδοτημένου πληρεξουσίου του. Σελ. 126,9150(α) Τεύχος 612-Σελ. 134 Άρθρον 3. 1.Τα αρμόδια όργανα δια την ενέργειαν της πληρωμής των δαπανών του Ν.Π.Δ.Δ. περί ων εξεδόθησαν τα οικεία χρηματικά εντάλματα, μετά την παρ’ αυτοίς νομιμοποίησιν των δικαιούχων, ενεργουμένην είτε δια της επιδείξεως της ταυτότητος, είτε δια της προσκομίσεως των κατά νόμον πιστοποιητικών και λοιπών εγγράφων, ενεργούν την εξόφλησιν των χρηματικών ενταλμάτων είτε τοις μετρητοίς, εφ’ όσον συντρέχουν αι προϋποθέσεις της παρ. 5 του άρθρου 20 του Ν.Δ. 496/1974, είτε δια της εκδόσεως επιταγής εις διαταγήν αυτών, πληρωτέας εκ του παρά τη Τραπέζη της Ελλάδος ή ετέρω, κατά τας διατάξεις της παρ. 2 του άρθρου 15 του Ν.Δ. 496/1974, Πιστωτικώ Οργανισμώ, τηρουμένου λογαριασμού του Ν.Π.Δ.Δ. 2.Πληρωμαί Ν.Π.Δ.Δ., ων την διαχείρισιν ασκεί κατά τα ανωτέρω, η Τράπεζα της Ελλάδος ή έτερος Πιστωτικός Οργανισμός εις δικαιούχους διαμένοντας εκτός της έδρας του Ν.Π.Δ.Δ. δύναται να ενεργώνται δια της εκδόσεως επιταγής εις διαταγήν της Τραπέζης της Ελλάδος ή ετέρας Τραπέζης ή Πιστωτικού Οργανισμού, συνοδευομένης υπό καταστάσεως περιλαμβανούσης το ονοματεπώνυμον, πατρώνυμον, την διεύθυνσιν κατοικίας και το καθαρόν πληρωτέον ποσόν εκάστου δικαιούχου, ως και το τέλος χαρτοσήμου, εφ’ όσον κατά νόμον αι πληρωμαί αύται υπόκεινται εις τούτο. Η νομιμοποίησις των ως ανωτέρω δικαιούχων, πραγματοποιείται υπό της οικείας Τραπέζης ή Πιστωτικού Οργανισμού εις χείρας της οποίας θα παραμένουν τα σχετικά δικαιολογητικά, ως και αι εξοφλητικαί αποδείξεις των δικαιούχων δεόντως χαρτοσεσημασμέναι. Δικαιολογητικόν της ούτω εις βάρος των Ν.Π.Δ.Δ. γενομένης πληρωμής, αποτελεί η αναγγελία περί χρεώσεως του παρ’ αυτή λογαριασμού των Ν.Π.Δ.Δ., εκτελέσεως εκάστης εντολής πληρωμής των δικαιούχων, ως και περί της χαρτοσημάνσεως της πληρωμής, εφ’ όσον απαιτείται. 3.Εφ’ όσον αι πληρωμαί των Ν.Π.Δ.Δ. ενεργούνται δι’ εντολών μεταφοράς, συμφώνως προς τα οριζόμενα εν τω δευτέρω εδαφίω της παρ. 2 του άρθρου 20 του Ν.Δ/τος 496/74 «περί Λογιστικού των Ν.Π.Δ.Δ.», δια την εξόφλησιν των χρηματικών ενταλμάτων δεν απαιτείται η προσκόμισις δικαιολογητικών νομιμοποιήσεως, ουδέ εξοφλιτική απόδειξις του δικαιούχου, της αποδείξεως εκτελέσεως της εντολής μεταφοράς της Τραπέζης, περί χρεώσεως του λογαριασμού του Ν.Π.Δ.Δ. πιστώσει του δικαιούχου, αποτελούσης εν προκειμένω δικαιολογητικόν της γενομένης πληρωμής. Η εν λόγω απόδειξις της Τραπέζης, ομού μετά της αιτήσεως του δικαιούχου περί μεταφοράς του προϊόντος του εντάλματος εις πίστωσιν του τρεχουμένου λογαριασμού αυτού παρά τη οικεία Τραπέζη, υποβάλλεται μετά των λοιπών δικαιολογητικών του εντάλματος εις τα αρμόδια όργανα του Ελεγκτικού Συνεδρίου κατά την υποβολήν του ετησίου Απολογισμού του Ν.Π.Δ.Δ. «4.Αι επιταγαί και αι εντολαί μεταφοράς υπογράφονται υπό του αρμοδίου προς υπογραφήν των Χρηματικών ενταλμάτων οργάνου. Ειδικώς, αι επιταγαί πληρωτέου ποσού υπερβαίνοντος τας δραχμάς 200.000 υπογράφονται, προσθέτως, υπό δευτέρου προσώπου, οριζομένου μετά του αναπληρωτού του υπό του διοικούντος το νομικόν πρόσωπον συλλογικού οργάνου, εκ των Προέδρου ή, εχόντων την ιδιότητα του μονίμου υπαλλήλου του Δημοσίου ή Ν.Π.Δ.Δ., μελών αυτού». Η παρ. 4 αντικατεστάθη ως άνω δια του άρθρ. 1 Π.Δ. 697 της 13/25 Σεπτ. 1976 (ΦΕΚ Α΄ 255). 25.Β.ε.23 Λογιστικό Ειδικών Ταμείων Ν.Π.Δ.Δ. Άρθρον 4. 1.Η εξόφλησις των χρηματικών ενταλμάτων ή ετέρων τίτλων πληρωμής ενεργείται είτε δι’ υπογραφής του δικαιούχου ή του νομίμου αυτού αντιπροσώπου επί του σώματος του εξοφλουμένου τίτλου είτε δι’ ιδίας εξοφλητικής αποδείξεως. 2.Το κατά την παρ. 1 του άρθρου 1 του παρόντος αρμόδιον όργανον του Ν.Π.Δ.Δ., αφού βεβαιωθή περί της υπάρξεως του τίτλου πληρωμής υπέρ του δικαιούχου ή του νομίμου αυτού αντιπροσώπου, ούτινος εξακριβώνει την ταυτότητα και αφού επί παρουσία του λάβη την υπογραφήν του, θέτει ιδιοχείρως ή δια σφραγίδος επί του εξοφλουμένου τίτλου ή της εξοφλητικής αποδείξεως την λέξιν «ΕΠΛΗΡΩΘΗ», την ημερομηνίαν και την υπογραφήν του, καταβάλλων εις τον δικαιούχον το πληρωτέον ποσόν (δηλονότι το μετά την αφαίρεσιν των κρατήσεων εναπομένον ποσόν) ή παραδίδων αυτώ επιταγήν επί του εις Πιστωτικόν Οργανισμόν τρεχουμένου λογαριασμού του Ν.Π.Δ.Δ., κατά τας υπό του κανονισμού ταμιακής και λογιστικής υπηρεσίας του Ν.Π.Δ.Δ. διακρίσεις. Ο αριθμός της επιταγής σημειούται επί της εξοφλητικής πράξεως ή αποδείξεως. Επί του αποκόμματος εκάστης επιταγής σημειούται ο αριθμός ή οι αριθμοί των αντιστοιχούντων προς αυτήν χρηματικών ενταλμάτων ή τα εξατομικεύοντα έτερον τίτλον πληρωμής στοιχεία. «3.Ο Πιστωτικός Οργανισμός παρά του οποίου ασκείται η ταμιακή διαχείρισις του Ν.Π.Δ.Δ. αναγράφει, τόσον επί του τηρουμένου παρ’ αυτώ λογαριασμού του Ν.Π.Δ.Δ., όσον και επί των αποστελλομένων εις αυτό αντιγράφων των λογαριασμών και των αναγγελιών χρεώσεως τούτων, τους αριθμούς των εξοφλουμένων επιταγών και εντολών μεταφοράς. Ο έλεγχος προς διαπίστωσιν της συμφωνίας των εν τω προηγουμένω εδαφίω αντιγράφων των λογαριασμών προς τας αντιστοίχους εγγραφάς εις το Βιβλίον Ημερολόγιον και το Βιβλίον Επιταγών και Εντολών Μεταφοράς ανατίθεται, δι’ αποφάσεως του διοικούντος το Ν.Π.Δ.Δ. συλλογικού οργάνου, εις μέλος αυτού ή εις μόνιμον υπάλληλον του νομικού προσώπου ή εις μόνιμον υπάλληλον του Δημοσίου ή ετέρου Ν.Π.Δ.Δ. ασκούντων κατά νόμον καθήκοντα οργάνου του νομικού προσώπου. Η άσκησις των καθηκόντων του εν τω προηγουμένω εδαφίω ελέγχου είναι ασυμβίβαστος προς τα καθήκοντα περί ων αι διατάξεις της παρ. 1 του άρθρ. 3 και της παρ. 3 του άρθρ. 7 του παρόντος, ως και προς τα καθήκοντα τηρήσεως του Βιβλίου Ημερολογίου και του Βιβλίου Επιταγών και Εντολών Μεταφοράς». Η παρ. 3 προσετέθη δια του άρθρ. 2 Π.Δ. 697 της 13/25 Σεπτ. 1976 (ΦΕΚ Α΄ 255) και αι εν συνεχεία παρ. 3-5 έλαβον αρίθμησιν 4-6. 4.Εις περίπτωσιν μη αυτοπροσώπου εμφανίσεως του δικαιούχου τίτλου πληρωμής, η εξόφλησις αυτού ενεργείται εις τον αντιπρόσωπον αυτού βάσει συμβολαιογραφικού πληρεξουσίου. Κατ’ εξαίρεσιν η πληρωμή εις αντιπρόσωπον ενεργείται και άνευ συμβολαιογραφικού πληρεξουσίου, βάσει απλής εξουσιοδοτήσεως του δικαιούχου και εξοφλητικής τούτου αποδείξεως δεόντως τεθεωρημένης δια το γνήσιον της υπογραφής, εφ’ όσον το κατά τίτλον πληρωτέον ποσόν δεν υπερβαίνει τας 50.000 δραχμών. 5.Επί της εξοφλητικής αποδείξεως ή της εξοφλητικής πράξεως και έναντι της υπογραφής του δικαιούχου σημειούνται υπό του διαχειριστού του Ν.Π.Δ.Δ. τα στοιχεία της αστυνομικής ταυτότητος ή του κατά νόμον πιστοποιητικού ή εγγράφου αποδεικνυόντων την ταυτότητα του εξοφλούντος, ως και η ενεστώσα διεύθυνσις της κατοικίας του. 6.Εις περίπτωσιν διενεργείας πληρωμής οφειλών του Ν.Π.Δ.Δ. δι’ εντολής μεταφοράς, το αρμόδιον δια την εξόφλησιν όργανον αναγράφει επί του εξοφλουμένου τίτλου, ότι ούτος εξωφλήθη δι’ εντολής μεταφοράς και σημειοί ταυτοχρόνως τον αύξοντα αριθμόν και την ημερομηνίαν ταύτης ως και τον αριθμόν της οικείας αποδείξεως της Τραπέζης, περί εκτελέσεως της εντολής μεταφοράς και θέτει την υπογραφήν του. Άρθρον 5. 1.Η εξόφλησις των χρηματικών ενταλμάτων ή ετέρων τίτλων πληρωμής δέον να στηρίζηται εις πρωτότυπα δικαιολογητικά έγγραφα, του αρμοδίου οργάνου ευθυνομένου προσωπικώς έναντι του Ν.Π.Δ.Δ. δια το νόμιμον και έγκυρον της εξοφλήσεως του τίτλου πληρωμής. 2.Επιτρέπεται, κατ’ εξαίρεσιν, η εξόφλησις βάσει αντιγράφων ή φωτοτυπικών αντιγράφων (πιστοποιητικών, δικαστικών αποφάσεων, συμβολαιογραφικών πράξεων κ.λπ.) εκδιδομένων και κυρουμένων απ’ ευθείας υπό της εκδοσάσης το πρωτότυπον αρχής, ή υπό συμβολαιογράφου της ημεδαπής βάσει του παρ’ αυτώ κατατεθειμένου πρωτοτύπου. ΚΕΦΑΛΑΙΟΝ Β΄. Τρόπος εισαγωγής και αποδόσεως των υπέρ του Δημοσίου και τρίτων κρατήσεων. Άρθρον 6. 1.Εφ’ όσον παρά τω Ν.Π.Δ.Δ. λειτουργεί ιδία Ταμιακή Υπηρεσία, πάσαι αι κατά την εξόφλησιν του χρηματικού εντάλματος πληρωμής ενεργούμεναι υπέρ του Δημοσίου και Τρίτων κρατήσεις, εισάγονται εις τον προϋπολογισμόν του Ν.Π.Δ.Δ. υπό τον οικείον κωδικόν αριθμόν δια γραμματίου εισπράξεως. 2.Τα γραμμάτια εισπράξεως εκδίδονται βάσει συγκεντρωτικής καταστάσεως εις την οποίαν καταχωρούνται αναλυτικώς και κατά χρονολογικήν σειράν εξοφλήσεως, αι ενεργηθείσαι εφ’ εκάστου εξοφληθέντος τίτλου πληρωμής κρατήσεις. 3.Αι ενεργούμεναι και εισαγόμεναι κατά τας διατάξεις των προηγουμένων παραγράφων του παρόντος άρθρου κρατήσεις, αποδίδονται εις το Δημόσιον ή τους Τρίτους, μέχρι της 15ης του επομένου της εξοφλήσεως των ενταλμάτων πληρωμής μηνός, εφ’ όσον περί του χρονικού τούτου ορίου δεν ορίζεται άλλως υπό των κειμένων διατάξεων, δι’ εντάλματος πληρωμής επί του οικείου κωδικού αριθμού του προϋπολογισμού του Ν.Π.Δ.Δ., εκδιδομένου βάσει σχετικής αναλυτικής καταστάσεως κρατήσεων. 4.Άμα τη αποδόσει των κρατήσεων ειδοποιούνται εγγράφως περί τούτου υπό της Οικονομικής Υπηρεσίας του Ν.Π.Δ.Δ. οι περί ων αι κρατήσεις δικαιούχοι, προς ους αποστέλλεται αναλυτική κατάστασις των αποδοθεισών κρατήσεων. Άρθρον 7. 1.Εφ’ όσον την διαχείρισιν του Ν.Π.Δ.Δ. ενεργεί η Τράπεζα της Ελλάδος ή έτερος Πιστωτικός Οργανισμός, αι επί των χρηματικών ενταλμάτων αναγραφόμεναι κρατήσεις πληρώνονται δι’ επιταγών, ή εντολών μεταφοράς. 2.Εντός του πρώτου δεκαπενθημέρου εκάστου  μηνός, εφ’ όσον περί του χρονικού τούτου ορίου δεν  ορίζεται άλλως υπό των κειμένων διατάξεων,  τα Ν.Π.Δ.Δ., ων την διαχείρισιν ασκεί η Τράπεζα  της Ελλάδος ή έτερος Πιστωτικός Οργανισμός υποχρεούνται να προβαίνουν εις την απόδοσιν των υπέρ του  Δημοσίου και Τρίτων κρατήσεων επί των κατά τον  προηγούμενον    μήνα    εκδοθέντων    και    εξοφληθέντων (Αντί της σελ. 126,9151) Σελ. 126,9151(α) Τεύχος 612-Σελ. 135 Λογιστικό Ειδικών Ταμείων Ν.Π.Δ.Δ. 25.Β.ε.23 χρηματικών ενταλμάτων, των μεν αφορωσών εις το Δημόσιον δι’ επιταγής εκδιδομένης εις διαταγήν του αρμοδίου Δημοσίου Ταμείου, των δε αφορωσών εις τρίτους, είτε δι’ επιταγής εκδιδομένης εις διαταγήν της Τραπέζης της Ελλάδος ή ετέρου Πιστωτικού Οργανισμού, είτε δι’ εντολής μεταφοράς. Αι εις διαταγήν των Δημοσίων Ταμείων εκδιδόμεναι επιταγαί γίνονται δεκταί υπό τούτων, ανεξαρτήτως ποσού, έναντι εκδόσεως τριπλοτύπων εισπράξεως, τα οποία αποστέλλονται μερίμνη αυτών εις τα ενδιαφερόμενα Ν.Π.Δ.Δ. Εξαιρετικώς, όσον αφορά τας υπέρ ΙΚΑ κρατήσεις (εργοδότου και ησφαλισμένου) εκδίδονται ίδιαι επιταγαί, εις διαταγήν υπαλλήλου του Ν.Π.Δ.Δ. δια την υπό τούτου, βάσει των αντιστοιχουσών εις έκαστον χρηματικόν ένταλμα κρατήσεων, αγοράν και επικόλλησιν ενσήμων ΙΚΑ επί των βιβλιαρίων των μισθωτών κ.λπ. 3.Το αρμόδιον όργανον του Ν.Π.Δ.Δ. κατά την εξόφλησιν των χρηματικών ενταλμάτων, προέρχεται, χρεώσει του προϋπολογισμού των εξόδων υπό τον οικείον κωδικόν αριθμόν και δια το συνολικόν ποσόν του χρημ. εντάλματος, εις πίστωσιν: α)Του παρά τη Τραπέζη τηρουμένου λογαριασμού Ταμιακής διαχειρίσεως, δια το καθαρόν εις δικαιούχον ποσόν δι’ ο εξεδόθη η σχετική επιταγή πληρωμής ή εντολή μεταφοράς και β)του τρεχουμένου εκτός προϋπολογισμού λογαριασμού «ΑΠΟΔΟΤΕΑΙ ΚΡΑΤΗΣΕΙΣ», τηρουμένου κατά δικαιούχον δια τας επί του εντάλματος αναγραφομένας κρατήσεις υπέρ Δημοσίου και Τρίτων. Ο τρεχούμενος ούτος λογαριασμός τακτοποιείται δια της, κατά τα εν των πρώτω εδαφίω της παρ. 2 του παρόντος άρθρου οριζόμενα, εκδόσεως της αντιπροσωπευτικής των ενεργηθεισών κρατήσεων επιταγής, πιστώσει του παρά τη Τραπέζη λογαριασμού ταμιακής διαχειρίσεως. 4.Πάσα εγγραφή ποσού, εις πίστωσιν των εν τη προηγουμένη παραγράφω τρεχουμένων λογαριασμών «ΑΠΟΔΟΤΕΑΙ ΚΡΑΤΗΣΕΙΣ», πραγματοποιείται δια της εκδόσεως των προβλεπομένων υπό των κειμένων διατάξεων του Ν.Π.Δ.Δ. παραστατικών εισπράξεως, εφ’ ων θ’ αναγράφηται η ένδειξις, ότι εκδίδεται τη πιστώσει του οικείου λογαριασμού αποδοτέων κρατήσεων, ως και ο αριθμός του χρηματικού εντάλματος εις ο αφορά. 5.Το αρμόδιον όργανον του Ν.Π.Δ.Δ. καταχωρεί εις τας καταστάσεις των κρατήσεων τας, δι’ έκαστον εξοφληθέν διαρκούντος του μηνός, χρηματικόν ένταλμα, αναλογούσας υπέρ Δημοσίου και Τρίτων κρατήσεις, αντίγραφα των οποίων διαβιβάζει μόνον εις τους δικαιούχους τρίτους προς ενημέρωσίν των, ποιούμενον, εν τω διαβιβαστικώ εγγράφω, μνείαν και του αριθμού της εκδοθείσης οικείας επιταγής πληρωμής ή εντολής μεταφοράς. Σελ. 126,9152(α) Τεύχος 612-Σελ. 136 